CELEX: 62015TN0610
Language: bg
Date: 2015-10-26 00:00:00
Title: Дело T-610/15: Жалба, подадена на 26 октомври 2015 г. — British Aggregates/Комисия

25.1.2016   
            
            
               BG
            
            
               Официален вестник на Европейския съюз
            
            
               C 27/64
            
         Жалба, подадена на 26 октомври 2015 г. — British Aggregates/Комисия
   (Дело T-610/15)
   (2016/C 027/82)
   Език на производството: английски
   
      Страни
   
   
      Жалбоподател: British Aggregates Association (Ланарк, Обединено кралство) (представители: L. Van den Hende, lawyer, и A. White, Solicitor)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени на основание член 263 ДФЕС Решение C(2015) 2141 окончателен на Комисията от 27 март 2015 г. по преписка SA.34775 (2013/C) (ex 2012/NN) — Данък интертни материали, и
            
         
               —
            
            
               да осъди Комисията да заплати съдебните разноски на жалбоподателя, направени в настоящото производство.
            
         
      Основания и основни доводи
   
   В подкрепа на жалбата си жалбоподателят излага три основания.
   
               1.
            
            
               Първото основание е изведено от твърдението, че Комисията е допуснала грешки в преценката, като е решила, че осемте освобождавания от данъка върху интертните материали („ДИМ“), предвидени в Закона за финансите от 2001 г., не предоставят избирателно предимство и поради това не съставляват държавна помощ по смисъла на член 107, параграф 1 ДФЕС, и като е определила принципа на обичайно данъчно облагане и целта на ДИМ с оглед на прилагането на критерия за избирателност.
            
         
               2.
            
            
               Второто основание е изведено от твърдението, че Комисията не е направила истински старателна и безпристрастна проверка дали въпросните осем освобождавания предоставят избирателно предимство и поради това съставляват държавна помощ по смисъла на член 107, параграф 1 ДФЕС.
            
         
               3.
            
            
               Третото основание е изведено от твърдението, че Комисията не е изложила мотивите за обжалваното решение, съгласно изискванията на член 296 ДФЕС, тъй като по отношение на обжалваното решение Комисията е приложила противоречиво принципа на обичайното данъчно облагане и целта на ДИМ при обяснението защо въпросните осем освобождавания не предоставят избирателно предимство.